b'\n_START_ARTICLE_\nSenaib\n_START_SECTION_\nDokazi\n_START_PARAGRAPH_\nEdini primarni dokaz Senaibovega vladanja je zelo grobo obdelana poslikana apnen\xc4\x8dasta stela, odkrita v Abidosu, ki je zdaj v Egip\xc4\x8danskem muzeju v Kairu (CG 20517).  Na steli so njegovo ime, priimek in Horovo ime in njegova podoba, na kateri s kepre\xc5\xa1em na glavi \xc4\x8dasti boga Mina.\n_START_SECTION_\nDinastija\n_START_PARAGRAPH_\nKim Ryholt v svoji \xc5\xa1tudiji drugega vmesnega obdobja Egipta obdeluje idejo, ki jo je predlagal  Detlef Franke, da je po propadu Trinajste dinastije zaradi vdora Hiksov in osvojitvi Memfisa nastalo v Srednjem Egiptu neodvisno egip\xc4\x8dansko kraljestvo  s sredi\xc5\xa1\xc4\x8dem v Abidosu.  Abido\xc5\xa1ko dinastijo je tvorila skupina malih lokalnih kraljev, ki je v Srednjem Egiptu vladala malo \xc4\x8dasa. Ryholt na osnovi najdene stele domneva, da bi Senaib lahko pripadal tej dinastiji.  Njegovo domnevo podpira Darrell Baker, medtem ko von Beckerath ume\xc5\xa1\xc4\x8da Senaiba na konec Trinajste dinastije.'